Diari Oficial de la Generalitat Valenciana


Sumari del DOGV 9636, del 11-07-2023 (2023/7764)

ACORD de 29 de juny de 2023, del Consell, per qual s'autoritza la distribució de la dotació pressupostària destinada a les universitats públiques de la Comunitat Valenciana, de la línia T8771000, "Implementació Pla Pluriennal de Finançament de les Universitats Públiques", del programa pressupostari 422.60, "Universitat i estudis superiors", per a l'exercici 2023.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9636

Data del DOGV
:   11-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7764


Data del document
:   29-06-2023

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Acord

Descriptors 

:   * Conselleria d'Innovació, Universitats, Ciència i Societat Digital

ACORD de 29 de juny de 2023, del Consell, per qual s'autoritza la distribució de la dotació pressupostària destinada a les universitats públiques de la Comunitat Valenciana, de la línia T8771000, "Implementació Pla Pluriennal de Finançament de les Universitats Públiques", del programa pressupostari 422.60, "Universitat i estudis superiors", per a l'exercici 2023. [2023/7764]  
En la Llei de Pressupostos de la Generalitat per a l'exercici 2023 s'ha previst la línia T8771000, en el capítol IV del programa 422.60 «Universitat i Estudis Superiors», denominada «Implementació Pla Pluriennal de Finançament de les Universitats Públiques», les beneficiàries de la qual són les universitats públiques de la Comunitat Valenciana, amb una dotació inicial de 61.495.944,00 euros.  
Per Acord del Consell de data 28 d'abril de 2023, es va autoritzar un ajust entre dotacions de línies de subvenció de l'annex de transferències i subvencions corrents del programa 422.60 Universitat i Estudis Superiors, de la Conselleria d'Innovació, Universitats, Ciència i Societat Digital, que va tindre com a conseqüència, entre altres, l'increment d'aquesta línia de transferència per un import de 654.986,62 euros.  
El model de finançament vigent i el deute històric contret pels governs anteriors a 2015 amb les universitats públiques de la Comunitat Valenciana, i que ascendia a més de 900 milions, ha donat lloc a unes asimetries en l'assignació de recursos que s'han mantingut fins hui a causa de la rigidesa pressupostària imposada per la necessitat de fer front al pagament d'aqueix deute històric amb les universitats.  
Una vegada saldat el deute històric, durant esta legislatura s'ha treballat a elaborar un Pla Pluriennal de Finançament que permeta establir un horitzó temporal de suficiència i estabilitat financera per a les universitats públiques valencianes i corregir els desequilibris en el finançament públic assignat a cadascuna d'elles.  
És necessari, amb caràcter previ a la posada en marxa del Pla Pluriennal de Finançament, realitzar la distribució de la línia T8771000, de manera que les universitats puguen afrontar el compliment dels seus objectius fins a la definitiva implementació d'aquest i sense oblidar la necessària convergència cap a un model de distribució dels recursos basat en el nombre d'estudiants atés per cada universitat.  
Esta distribució s'ha dut a terme amb criteris de càlcul emprats en la proposta de l'esmentat pla i en els quals s'ha tingut en compte el finançament per estudiant a temps complet (ETC) corregit pel nivell d'experimentalitat i les necessitats financeres avaluades per cada universitat en el seu pressupost per a l'exercici 2023.  
En conseqüència, és procedent la distribució de la línia, T8771000 i, en virtut del que disposa l'article 22 de la Llei 38/2003, de 17 de novembre, general de subvencions, i en els articles 163 i 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la consellera d'Innovació, Universitats, Ciència i Societat Digital, el Consell  
  
  
ACORDA  
  
Autoritzar la distribució de la línia T8771000, «Implementació Pla Pluriennal de Finançament de les Universitats Públiques», en l'aplicació pressupostària 57.08.83.456.72.5, per un import total de 15.053.120,62 euros, amb la següent assignació a cada universitat:  
  
Universitat Import (€)  
Universitat de València 45.174.025,72  
Universitat Politècnica de València 3.374.978,94  
Universitat d'Alacant 50.952.675,16  
Universitat Jaume I de Castelló 8.971.640,95  
Universitat Miguel Hernández d'Elx 7.283.266,85  
TOTAL 38.258.398,62  
  
  
València, 29 de juny de 2023  
  
La consellera secretària  
AITANA MAS MAS